Selyemfestés | Tanfolyam
"Ismerkedés a selyemfestéssel - kezdő", kétnapos selyemfestés tanfolyam!
Rácsodálkozol, hogy eddig nem foglalkoztál a színekkel, pedig egy szép színes kiegészítő sál vagy kendő a nyakadban vidámabbá teheti a napodat!
A selyemfestészetben könnyű rátalálni a vidámságra, mert az egész arról szól, hogy vidáman, közösségben szebbé tegyük sajátmagunk és környezetünk életét!
Fontos, hogy csak a megfelelő technikai tudás birtokában leszel képesek mindenkinek tetsző vagy akár művészeti értéket is képviselő sálakat, kendőket és egyéb selyemfestészeti alkotásokat létrehozni.
A kezdő tanfolyamnak a technikai tudásmegszerzése nagyon fontos feladata. A kreatív gondolkodás, a saját forma és színhasználat persze már itt is előtérbe kerül, de lehetőleg úgy hogy, ne szorítsa háttérbe a technikai tudás megszerzésének lehetőségét.
Elsőként kipróbáljuk hogy a selyemfesték miképpen viselkedik száraz és vizes környezetben, mire jó a kontúr és mire kell nagyon odafigyelni, valamint a só rejtelmeire is fényt derítünk!
Ebéd közben természetesen szemrevételezzük és kielemezzük egymás munkáját, mindenkinek segítek mire figyeljen oda és mi az ami jól sikerült!
Nos, a következő munkánk a színkör megrajzolása, ami nagyon fontos, hiszen tudnunk kell milyen szín mivel keverhető és mivel nem. Gondolom senki sem szeretné a félig kész mandaláját kidobni, mert az a két szín amit összekevert szürkét adott ki a selymen!
Selyemfestés tanfolyam - Csomagolópapír vagy más néven "Gyűrt" technika
Mielőtt bárki azt kérdezné, "... hogy kerül a csomagolópapír az asztalra!" annak elmondom, hogy, bizony ezzel a technikával nem csak gyönyörű kendőket lehet készíteni, hanem még további technikák alkalmazásával (haladó színt) boltban árulható kendőt alkothatunk!!!
Még nem fordult elő, hogy ez a technika valakinek ne sikerült volna!
Miközben a kendőjét mindenki boldogan szárítgatja, eszébe sem jut a reggeli bizonytalanság, hiszen mindenki láthatja EZ JÓL SIKERÜLT!
Az élénk selyemfestékek sajátja, hogy hihetetlen színösszetételeket lehet velük kikeverni. Szárítás és fixálás után pedig már készen is van, lehet hordani, vagy el lehet ajándékozni!
Ha valaki ezen a ponton úgy gondolta, hogy a színek kavalkádját nem lehet tovább fokozni óriásit téved!
Hiszen itt a ... !
Ezt bizony szó szerint kell érteni! Festéket csepegtetünk a selyemre, de nem akármilyen módon!
Tessék csak nézni!
A másnapi találkozás művűnkkel nem kis meglepetést fog okozni! (Volt már aki nem ismerte meg másnap a saját kendőjét).
A selyemfestés tanfolyam második napja ugyanannyi meglepetést tartogat, mint az első, sőt az előző napon tanultak minden eleme szükségeltetik majd!
Nézzük is mindjárt az elsőt ...
Ez idáig egyszerűnek tűnik, de emlékeznünk kell a színelméleten tanultakra, valamint a sóval is csak óvatosan bánjunk.
A 3D hatást azzal érjük el, hogy a festék száradás után megtartja a gyűréskor felvett mintát.
Sokaknak a selyemfestésről a mandala jut az eszébe, nem is minden ok nélkül! A selyemfestés eszköztára mintha csak a mandala festéséhez lett volna kitalálva (talán így is van), de tudni kell, hogy szép mandalát készíteni bizony nem könnyű feladat. A tanfolyamon a technika elsajátítására törekszünk, mert minden ami még hozzá tartozik, már jön magától. A mandala nem csak egy esztétikai élmény, hanem (akár vallási) jelentősége is van a használt formáknak és színeknek.
Talán, mert az akvarell önmagában is képes művészeti igények teljes arzenálját kielégíteni, nem hagy hiányérzetet, és technikailag is nehéz műfaj.
... és történetesen az én kedvenc műfajom is!
Ha sikerült felkeltenem az érdeklődésedet kérlek, jelentkezz tanfolyamaink egyikére!
Jelentkezés a selyemfestés tanfolyamra itt
"Selyem - Szerda" tanfolyamról bővebben
Mihucz Jánosné
"Kiváló! Az alapanyagok kiválóak, az oktatás hangulatos, alapos, amely nagy rutinnal és szakértelemmel párosul”
Kiss Mária, tanítónő
„SZUPER! Nagyon sokat tanultam, amit később használni tudok majd.”
„A színek iránti érzékenységgel könnyen lehet bánni, új világot nyit meg a selyemfestés. Érdekes technikákat sajátítottam el. „
Szilárdi Edina
"Csodálatos új dolgokkal ismerkedtem meg,nagyon nagy élményben volt részem és minden technikát használni fogok. Szuper volt az előadó is! Köszönöm Neki!"
Fazekasné Huszár Rita
„Nagyon elégedett voltam. Egy összeszedett, jól felépített oktatás volt. Várakozásaimat felülmúlta!”
Szél Johanna, rajztanárnő
„Nagyon sokat tanultam.pl.: színtapasz-talattal gazdagodtam, megtanultam kontúrozni „